Šiaulių KA Saulė
Šiaulių KA „Saulė-SG“ – tai Regionų krepšinio lygos komanda suburta iš talentingiausių Šiaulių krepšinio akademijos „Saulė“ ir Šiaulių sporto gimnazijos auklėtinių. Didžiausias klubo pasiekimas yra 2007-2008 m. sezone iškovoti RKL aukso medaliai. Čempione tapusi Šiaulių „ABRO-Saulės“ ekipa serijoje iki trijų pergalių rezultatu 3-2 įveikė Kauno „KKM-Aisčių" komandą ir iškovojo teisę dalyvauti NKL pirmenybėse. Čia jų licenciją perėmė „Saulės“ auklėtinių ir auksinės RKL ekipos pagrindu sudaryta Šiaulių „ABRO-Universiteto“ komanda, tuo tarpu RKL pirmenybėse kovas tęsė jaunesni krepšinio akademijos „Saulė“ auklėtiniai.